Kodas- MOD

Sutartis sudaroma priimant mokinį į gimnaziją

SUAUGUSIŲJŲ MOKYMO SUTARTIS

|  |
| --- |
| 20.....m................................... Nr. ......................... Vilniaus „Židinio“ suaugusiųjų gimnazija 190009733, Algirdo 23A |

 (gimnazijos visas pavadinimas, kodas, adresas)

(toliau- Švietimo teikėjas), atstovaujamas gimnazijos direktoriaus Vytauto Girčiaus  *viena šalis*

ir prašymą pateikęs asmuo (toliau-Mokinys)

(vardas, pavardė, telefonas)

*kita šalis*, sudaro šią sutartį:

**I. SUTARTIES OBJEKTAS**

Švietimo teikėjas įsipareigoja Mokinį mokyti pagal ***ŠMM nustatytą suaugusiųjų vidurinio ugdymo programą ( kodas 305001001) jo pasirinktų mokomųjų dalykų.***

 **II. SUTARTIES ŠALIŲ ĮSIPAREIGOJIMAI**

1. **Švietimo teikėjas įsipareigoja**:

 1.1. teikti kokybišką suaugusiųjų vidurinio ugdymo programos įgyvendinimą;

1.2. ugdymo procese taikyti andragogikos didaktiką bei principus;

1.3. tenkinti mokinio individualų ugdymo planą, ugdyti aktyvų, kūrybingą, atsakingą, siekiantį įgyti bendrųjų ir dalykinių kompetencijų asmenį;

1.4. sudaryti sąlygas mokiniui ugdytis sveikoje ir saugioje aplinkoje;

1.5. kurti mokymosi aplinką orientuotą į bendrųjų ugdymo tikslų įgyvendinimą, mokinių mokymosi poreikių įvairovės tenkinimą, individualių mokymosi tikslų nusistatymą, įsivertinimą, refleksiją;

1.6. objektyviai vertinti mokinių pažangą ir pasiekimus;

1.7. ugdyti dorovines, tautiškumo, pilietiškumo, patriotiškumo, bendravimo kultūros, tradicijų puoselėjimo nuostatas;

1.8. teikti psichologinę ir pedagoginę pagalbą;

1.9. sudaryti sąlygas naudotis biblioteka, skaitykla, informaciniu centru, kompiuteriais, internetu gimnazijos nustatyta tvarka;

1.10. sudaryti galimybes dalyvauti neformalaus ugdymo veiklose;

1.11. sudaryti sąlygas dalyvauti gimnazijos savivaldoje;

1.12. mokiniams taikyti drausminimo bei skatinimo priemones, išvardytas „Mokinių elgesio taisyklėse“;

1.13. mokiniui padarius žalą gimnazijai taikyti atsakomybę pagal Civilinio kodekso 6.276 str.;

1.14. nutraukus mokymosi sutartį išduoti įgyto mokslo dokumentus.

2. **Mokinys įsipareigoja**:

 2.1. mokytis pagal pasirinktos programos apimtį;

 2.2. sąžiningai atlikti kontrolines užduotis, laikyti įskaitas ir egzaminus;

 2.3. laikytis nustatytų atsiskaitymo už programos dalį grafikų;

 2.4. pagarbiai elgtis su visais gimnazijos bendruomenės nariais;

 2.5. aktyviai dalyvauti klasės bei gimnazijos savivaldoje;

 2.6. laikytis „Mokinių elgesio taisyklių“;

 2.7. atlyginti gimnazijai padarytą žalą pagal Civilinio kodekso 6.276 str.;

 2.8. apsirūpinti individualiomis mokymosi priemonėmis;

 2.9. nesivesti į gimnaziją pašalinių asmenų, nežaisti azartinių žaidimų, nesinešti ir nevartoti kvaišalų, nerūkyti gimnazijoje (įskaitant ir elektronines cigaretes); virtualioje erdvėje neskleisti kitų asmenų privatumą pažeidžiančios informacijos; pamokų metu nesinaudoti mobiliojo ryšio priemonėmis; nefotografuoti ir neįrašinėti kitų gimnazijos bendruomenės narių pokalbių;

 2.10. iškilus gimnazijos nelankymo, mokymosi ar elgesio problemoms bendradarbiauti su gimnazijos specialistais ir vykdyti jų rekomendacijas;

 2.11. pasikeitus telefonui nedelsiant apie tai informuoti gimnaziją.

 2.12. Asmenys, turintys vidurinį išsilavinimą, už mokytojų, pakartotinai juos mokančių pageidaujamų vidurinio ugdymo programos dalykų, darbą turi sumokėti savo lėšomis. Mokestis už vieno mokomojo dalyko kartojimą yra 1 BSI (bazinė socialinė išmoka) metams.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

 3. Sudaryta sutartis įsigalioja nuo jos pasirašymo dienos ir galioja iki Mokinys baigs vidurinio ugdymo programą ar modulių kursą.

4. Švietimo teikėjas turi teisę vienašališkai nutraukti sutartį tik dėl Švietimo įstatymo 29 straipsnio 10 dalyje nurodytų priežasčių.

5. Sutartis laikoma nutraukta vienai iš šalių vienašališkai pareiškus apie jos nutraukimą arba grubiai pažeidus Sutarties sąlygas.

 **IV. GINČŲ SPRENDIMAS**

6.Ginčytini ugdymo proceso organizavimo, gimnazijos veiklos, sutarties pažeidimo klausimai sprendžiami Gimnazijos taryboje, atskirais atvejais – teisės aktų nustatyta tvarka.

Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

□ sutinku, kad duomenys iš kitų valstybinių registrų bus gauti automatiniu būdu

□ sutinku, kad pateikti duomenys bus naudojami mokinių registrui tvarkyti

□ sutinku, kad gimnazija gali viešinti nuotraukas/video medžiagą, kur yra matomas mano veidas

Sutarties šalių parašai:

Švietimo teikėjas

 **Vytautas Girčius**

Gimnazijos direktorius

(parašas) (vardas, pavardė)

Mokinys

 (parašas) (vardas, pavardė)